Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/nova-web-stranka.html
Timestamp: 2019-09-15 23:29:03+00:00
Document Index: 15864419

Matched Legal Cases: ['§ 1', '§ 4', '§ 13', '§ 24', '§ 67', '§ 13', '§ 13', '§ 67', '§ 24', '§ 24', '§ 24', '§ 82', '§ 82']

MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2019/027137-2/SD
Oznamujeme vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal 13. augusta 2019 správne konanie ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov na základe žiadosti firmy ELSPOL - SK, s. r. o. (ďalej len „žiadateľ“, IČO: 36 433 721, kontaktná adresa: Miestneho priemyslu 1085, 029 01 Námestovo), týkajúcej sa zakabelizovania 800 m vzdušného vedenia vysokého napätia vedúceho od záhradkárskej osady Vinohrady nad Čachtickou cestou v Novom Meste nad Váhom po pozemok strelnice medzi masívom Skalky (376,6 m n. m.) a Drapliaka (396,6 m n. m.) v Čachticiach. Územie dotknuté navrhovanou činnosťou je vymedzené parcelami KN-C č. 5685 (časť v prvom stupni ochrany) a 5774/1 v katastrálnom území Nové Mesto nad Váhom a parcelami KN-C č. 3350/1, 3350/2 a 3351/1 v k. ú. Čachtice. Uvedený úsek líniovej stavby zasahuje do Chránenej krajinnej oblasti (CHKO) Malé Karpaty, kde platí druhý stupeň ochrany podľa § 13 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“), ako aj do ochranného pásma národnej prírodnej pamiatky (NPP) Čachtická jaskyňa podľa § 24 ods. 8 zákona o ochrane prírody a krajiny.
Predmetom žiadosti je podľa § 67 písm. h) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) povolenie výnimky zo zákazu vjazdu a státia motorovým vozidlom podľa § 13 ods. 1 písm. a) uvedeného zákona za hranicami zastavaného územia obce v katastrálnom území Nové Mesto nad Váhom a Čachtice na území CHKO Malé Karpaty, kde platí druhý stupeň ochrany podľa § 13 zákona o ochrane prírody a krajiny. Rovnako je predmetom žiadosti podľa § 67 písm. h) a e) zákona o ochrane prírody a krajiny i povolenie výnimky zo zákazu umiestnenia stavby podľa § 24 ods. 9 písm. a) v znení § 24 ods. 1 zákona o ochrane prírody a krajiny a vydanie súhlasu podľa § 24 ods. 10 písm. h) na vjazd a státie motorovým vozidlom za hranicami zastavaného územia na území ochranného pásma NPP Čachtická jaskyňa.
Žiadosť je zdôvodnená demontážou vzdušného vedenia v dĺžke cca 800 m a položením kábla do zemnej ryhy v pieskovom lôžku krytom plastovými doskami v hĺbke 100 cm s celkovou dĺžkou 1390 m, čím sa zvýši bezpečnosť dodávky elektrickej energie, zamedzí negatívnym vplyvom vzdušného vedenia na životné prostredie a zúži ochranné pásmo káblového vedenia.
Orgán ochrany prírody upovedomuje o začatí konania aj združenia s právnou subjektivitou, ktoré o to písomne požiadali podľa § 82 ods. 6 zákona o ochrane prírody a krajiny. Tieto sa môžu podľa § 82 ods. 3 uvedeného zákona do 5 pracovných dní od zverejnenia tohto oznámenia písomne alebo elektronicky prihlásiť za účastníka konania na internetovej stránke www.minv.sk (časť Správne konania). Orgán ochrany prírody žiada dotknutú obec a mesto o zverejnenie tejto vyhlášky na úradnej tabuli najmenej po dobu 15 dní a o zaslanie oznámenia o dátume vyvesenia a zvesenia verejnej vyhlášky a prípadných doručených pripomienok.
1.	ELSPOL - SK, s. r. o., Miestneho priemyslu 1085, 029 01 Námestovo
2.	Mesto Nové Mesto nad Váhom, Mestský úrad, Čsl. armády 64/1, 915 32 Nové Mesto nad Váhom
3.	Obec Čachtice, Obecný úrad, Malinovského 769/57, 916 21 Čachtice
4.	Okresný úrad Nové Mesto nad Váhom, odbor starostlivosti o životné prostredie, Hviezdoslavova 2254/36, 915 41 Nové Mesto nad Váhom
5.	ŠOP SR, Správa CHKO Malé Karpaty, Štúrova 115, 900 01 Modra
6.	ŠOP SR, Správa slovenských jaskýň, M. M. Hodžu 861/11, 031 01 Liptovský Mikuláš
7.	Dubnická Environmentálna Skupina, o. z., Bratislavská 380/31, 018 41 Dubnica nad Váhom
8.	FSC Slovensko, o. z., Krivánska 6616/30, 974 11 Banská Bystrica-Sásová
9.	Iniciatíva stráže prírody, o. z., Líščie údolie 86/23, 841 04 Bratislava-Karlova Ves
10.	Lesoochranárske zoskupenie Vlk, o. z., Tulčík 310, 082 13 Tulčík
11.	Občianske združenie Pre Prírodu, o. z., Mierové námestie 29/29, 911 01 Trenčín
12.	OCHRANA DRAVCOV NA SLOVENSKU, o. z., Trhová 3450/54, 841 01 Bratislava-Dúbravka
13.	PRALES, o. z., Odtrnovie 563, 013 22 Rosina
14.	Slovenská ornitologická spoločnosť/BirdLife Slovensko, o. z., Zelinárska 4942/4, 821 08 Bratislava-Ružinov
15.	Slovenský rybársky zväz, o. z., Rada Žilina, Andreja Kmeťa 314/20, 010 01 Žilina
16.	Tilia, o. z., Jilemnického 796/6, 015 01 Rajec
17.	Združenie domových samospráv, o. z., P. O. Box 218, 850 00 Bratislava